মানিকগঞ্জে সুফিয়া হত্যার আসামি ফেনী থেকে গ্রেফতার | Bangladesh Pratidin
/ মানিকগঞ্জে সুফিয়া হত্যার আসামি ফেনী থেকে গ্রেফতার
প্রকাশ : ২৮ জুন, ২০১৬ ১৭:২৭
প্রিন্ট করুন মানিকগঞ্জে সুফিয়া হত্যার আসামি ফেনী থেকে গ্রেফতার ফেনী প্রতিনিধি: মানিকগঞ্জের ১৬ বছরের কিশোরী সুফিয়া আক্তার হত্যা মামলার আসামি জামাল হোসেনকে (১৮) ফেনী থেকে গ্রেফতার করেছে র‌্যাব। হত্যার দুই মাস পর মঙ্গলবার ভোরে ফেনী শহরের মহিপাল এলাকায় একটি বাসায় অভিযান চালিয়ে তাকে গ্রেফতার করা হয়। জামাল মানিকগঞ্জ জেলার দৌলতপুর থানার মিরপুর গ্রামের মো. জসিম খানের ছেলে।
র‌্যাব ৭ ফেনী ক্যাম্পের পরিচালক স্কোয়াড্রন লিডার শাফায়াত জামিল ফাহিম জানান, ২০ এপ্রিল মানিকগঞ্জ জেলার শিবালয় থানার নীলগ্রামে ভূট্টা ক্ষেতের মধ্যে থেকে সুফিয়ার লাশ উদ্ধার করে পুলিশ। এ ঘটনায় হত্যা মামলা দায়েরের পর পুলিশ ও র‌্যাব পৃথকভাবে গ্রেফতার অভিযান চালায়। মঙ্গলবার ভোরে ফেনী শহরের মহিপাল এলাকায় ফলের আঁড়তের পেছনে একটি বাসায় অভিযান চালিয়ে তাকে গ্রেফতার করা হয়। হত্যার পর থেকে সে ফেনীতে পালিয়ে ছিল। আসামিকে মানিকগঞ্জ থানায় হস্তান্তরের প্রক্রিয়া চলছে।